Prisen på en overnatning på campingplads kan variere ekstremt meget afhængig af popularitet, faciliteter og beliggenhed mv. Priserne herunder er kun vejledende.
Europa
I Europa er det ikke unormalt at prisen på én enkelte overnatning beløber sig til 175 - 275 kroner. De dyreste campingpladser finder man i Schweiz, Italien og Kroatien med op mod 275-325 kr. pr. døgn. De billigste er Tjekkiet, Portugal, Polen og Letland med et niveau på ca. 100-130 kr. pr. døgn. Alle andre europæiske lande ligger derimellem.
En stellplatz er billigere (typisk 70-125 kr) end en campingplads, til gengæld er der ingen eller kun få/simple faciliteter.
USA og Canada
I USA afhænger niveauet ofte af beliggenheden. Almindelige campingpladser (også kaldet RV-parks) koster 125-250 kr. pr. døgn, mens de dyreste campingpladser er dem der ligger i eller lige op til de populære nationalparker og i byer. Her er niveaet på 250-400 kr. pr. døgn for en autocamper/RV-plads.
Australien
En billig campingplads i Australien koster 90-120 kr. pr. døgn. De mere populære campingpladser med god beliggenhed og bedre faciliteter koster 200-300 kr. pr. døgn.
New Zealand
En billig og simpel campingplads i New Zealand koster 45-75 kr. pr. døgn. De store og populære campingpladser koster op mod 150-200 kr. pr. døgn.